**16-njy maksat. Durnukly ösüşiň hatyrasyna parahatçylyk söýüji we açyk jemgyýetleriň gurulmagyna ýardam bermek, hemmelere adyl kazyýetiň elýeterliligini üpjün etmek hem-de netijeli, hasabatly we ähli derejelerde giňden gatnaşylmagyna esaslanýan edaralary döretmek**

**16.1 wezipe. Bütin dünýäde zorlugyň ähli görnüşleriniň ýaýraýşyny ep-esli azaltmak we bu hadysadan ölümiň görkezijisini peseltmek**

**16.1.4 görkeziji. Öz etrabynda ýeke özleri köçeden gidip barýan mahalynda özüni howpsuz duýýan adamlaryñ paýy**

**Institusional maglumatlar**

Gurama (guramalar):

BMG-nyñ Neşeler we jenaýatçylyk boýunça müdirligi (ÝUNODK)

**Konsepsiýalar we kesgitlemeler**

Kesgitleme:

Görkeziji öz etrabynda ýeke özüniñ gezim edýän mahalynda özüni howpsuz duýýan ilatyñ paýyna degişlidir.

Esaslandyrma:

«Jenaýatçylykdan gorky» düşünjesi jenaýatlaryñ wiktimizasiýasyna geçirilen onlarça gözegçiliklerde peýdalanylýar, şu ýerde peýdalanylýan standart kesgitlemä bolsa dürli medeni kontekstlerde netijeli kesgitleme hökmünde seredilýär. «Jenaýatdan gorkynyñ» jenaýatçylygyñ ýaýraýşyndan bölünip aýrylan we köp babatda hakyky tejribä bagly bolmadyk hadysadygyna düşünmek möhümdir, sebäbi jenaýatçylygy kabul etmek we şonuñ netijesinde ýüze çykýan gorky jenaýatçylyga akyl ýetirmek, jemgyýetçilik tarapyndan ýazgarylma, köpçülikleýin habar beriş serişdeleri we şahsy ýagdaýlar ýaly birnäçe faktorlaryñ üstünden bolup geçýär. Şeýle-de bolsa «jenatçylykdan gorkynyñ» özi möhüm görkeziji bolup durýar, sebäbi gorkynyñ ýokary derejesi abadançylyga ýaramaz täsir edip biler we jemgyýetçilk bilen gatnaşyklaryñ azalmagyna, ynamyñ we işiñ pese gaçmagyna getirip biler we şeýlelikde, ösüş ýolunda päsgelçilik bolup biler.

Esasy düşünjeler:

Sorag öýüñ çäginden daşarda bolmak kontekstinde jenaýatçylykdan gorky duýgusyna baha berýär we respondentiñ şu gorky babatynda gönüden-göni tejribesine salgylanýar, şunda ol bu barada gürrüñ gidýän ýer «etrap» ýa-da «siziñ etrabyñyz» bilen çäklenýär (medeni, fiziki we dil bilen bagly dürli kesgitlemeler bolup biler).

**Teswirler we çäklendirmeler:**

Jenaýatçylykdan gorkmaklyga baha bermek jenaýatlaryň wiktimizasiýasyna bütin dünýäde geçirilýän gözegçiliklerde giňden ulanylýan hem bolsa, iş ýüzünde bu görkezijini durmuşa geçirmekde dürli tejribeler, mysal üçin, adamdan „ýeke gezmezligi“ talap etmeýän ýa-da „gijesine“ gezim etmegi çäklendirmeýän tejribeler bardyr. Häzirki wagtda ÝUNOKD wiktimizasiýa gözegçilik boýunça bilermenler bilen hyzmatdaşlykda bu görkezijini ölçemek boýunça goşmaça gollanmalary işläp taýýarlaýar.

2010-njy ýylda ÝUNOKD-BMG ÝYK Wiktimizisiýa gözegçiliklerini geçirmek boýunça gollanmany çap etdi, onda şeýle gözegçilikleri ýurtlaryň derejesinde işlenip taýýarlanan degişli görnüşdäki tejribäniň esasynda geçirmek boýunça tehniki gollanmalar getirilýär. ÝUNOKD-BMG ÝYK Wiktimizisiýa gözegçiliklerini geçirmek boýunça gollanmasy (2010) şu salgyda elýeterdir: <https://www.unodc.org/documents/data-and-analysis/Crime-statistics/Manual_on_Victimization_surveys_2009_web.pdf>

Wiktimizisiýa gözegçilikleri (ýörite gözegçilikler ýa-da öý hojalyklaryna gözegçilikleriň modullary hökmünde), düzgün bolşy ýaly, öý hojalygynda ýaşaýan, belli bir ýaşdan (düzgün bolşy ýaly, 15 ýa-da 18 ýaş) ýokary ilatyñ umumy sany bilen çäklenýär, kähalatda ýokary ýaş çägi (düzgün bolşy ýaly, 65, 70 ýa-da 75) hem ulanylýar.

**Usulyýet**

Hasaplama usuly:

Wiktimizasiýa gözegçiliklerinde peýdalanylýan sorag: öz etrabyňyzda/töweregiňizde çiz özüňizi näderejede howpsuz duýýarsyňyz? Jogap: örän howpsuz/ýeterlik derejede howpsuz/belli bir derejede howply/örän howply/men hiç wagt garaňky düşenden soň ýeke gezmeýärin/bilemok. Özüni howpsuz duýýan ilatyň paýy özüni „örän howpsuz!“ we „ýeterlik derejede howpsuz“ duýýan respondentleriň sanyny goşmak we umumy sany respondentleriň umumy sanyna bölmek ýoly bilen hasaplanyp çykarylýar.

**Bölme:**

Ýaşy we jynsy boýunça

Ýok bolan maglumatlary işlemek:

* Ýurduň derejesinde:

Galdyrylan görkezijileriñ ýeri boş goýulýar

* Sebit we global derejelerde:

Galdyrylan görkezijileriñ ýeri boş goýulýar. Umumy bahalar milli hasabatlylyk görkezijileriniň esasynda düzülmeýär.

Sebitleýin görkezijiler:

Milli hasabatlylyk görkezijileriniň esasynda hjiç hili global baha berme geçirilmedi:

Deñ gelmezlikleriñ çeşmeleri

ÝUNODK maglumatlary diňe milli çeşmelerden ýygnaýar, şonuň üçin görkezijileriň arasynda tapawut bolup bilmez.

**Maglumat çeşmeleri**

Beýan etme:

Maglumatlar tutuş ilatyň arasynda seçimleýin gözegçilikleriň kömegi bilen, köplenç halatda wiktimizisiýa gözegçilikleriniň kömegi bilen ýygnalýar.

ÝUNODK jenaýatçylyk we jenaýat adyl kazyýeti baradaky maglumatlary özüniň her ýyl maglumat ýygnamak ulgamynyň esasynda ýygnaýar (UN-CTS). UN-CTS ulgamynyñ üstünden maglumatlary ýygnamak jogapkär edaralar tarapyndan bellenýän 130-dan gowrak utgaşdyryjy merkezler tory tarapyndan amala aşyrylýar. Häzirki wagtda UN-CTS ulgamynda „jenaýatçylykdan gorky“ barada maglumatlar ýygnalmady, emma şu görkeziji boýunça maglumatlary ýygnamak UN-CTS 2017-nji ýyla bellenen nobatdaky giňişleýin derňewine goşular diýlip garaşylýar.

Ýygnamak işi:

ÝUNOKD Jenaýatçylyk we jenaýat adyl kazyýeti barada maglumatlary her ýyl ýygnamagyñ birleşdirilen ulgamyny (Jenaýatçylyk we jenaýat adyl kazyýeti ulgamyndaky meýillere gözegçilik, UN-CTS). UN-CTS ulgamynda maglumatlary ýygnamak esasan, milli utgaşdyrjy merkezler torunyň esasynda amala aşyrylýar, şeýle merkezler ýurtlar tarapyndan bellenen we jenaýatçylyk we jenaýat adyl kazyýeti barada maglumatlary taýýarlamak üçin tehniki potensialy we tutýan orny bolan edaralar/wezipeli adamlar bolup durýar (2016-njy ýyldaky ýagdaýa görä 130-a golaý bellenen utgaşdyryjy merkezler bar). Utgaşdyryjy merkezleriň golaýda bolup geçen maslahatynda kabul edilen çözgüde laýyklykda, 16.1.4 görkezijini goşmak maksady bilen, UN-CTS ulgamyna gaýtadan serediler.

**Maglumatlaryň elýeterliligi**

Jenaýatçylygyň pidalaryna halkara gözegçiligiň (JPHG) maglumatlaryna (resmi däl) salgylanma

Bu görkeziji üçin ýurtlarda 2000-nji ýyldan 2010-njy ýyl aralygynda azyndan 1 nokat bolýar.

Aziýa we Ýuwaş umman sebiti: 6

Afrika: 14

Latyn Amerikasy we Karib basseýni: 6

Ýewropa, Demirgazyk Amerika: Awstraliýa. Täze Zelandiýa we Ýaponiýa: 37

**Senenama**

Maglumatlary ýygnamak:

2017-nji ýylyň III-IV çärýegi

Maglumatlary çykarmak:

2018-nji ýylyň II çärýegi

**Maglumatlar bilen üpjün edijiler**

Milli statistika müdirlikleri, Polisiýa, Adalat ministrligi, Içerki işler ministrligi, Prokuratura

**Maglumatlary düzüjiler**

ÝUNODK

**Salgylanmalar:**

URL:

www.unodc.org

Salgylanmalar:

ÝUNODK fiziki we seksual zorlugyñ ýaýraýşy baradaky maglumatlary özüniñ jenaýatçylyk we jenaýat adyl kazyýeti barada maglumatlary her ýyl ýygnamak ulgamynyñ (Jenaýatçylyk ulgamyndaky meýillere gözegçilik, UN-CTS) çäklerinde ýygnaýar. UN-CTS boýunça milli utgaşdyryjy merkezler bilen ýakyn maslahatlaşmak arkaly 2017-nji ýylda UN-CTS ulgamyna gaýtadan seretmek boýunça uly işler meýilleşdirildi, ol jenaýatçylyga düşünmek barada 16.1.4 ýaly täze görkezijileri goşmaga mümkinçilik berer.